b'\n_START_ARTICLE_\nKaaosteoria\n_START_PARAGRAPH_\nKaaosteoria on matematiikkaa ja fysiikkaa yhdist\xc3\xa4v\xc3\xa4 tutkimusala, joka k\xc3\xa4sittelee tiettyjen ei-lineaaristen dynaamisten j\xc3\xa4rjestelmien k\xc3\xa4ytt\xc3\xa4ytymist\xc3\xa4, jotka ilmenev\xc3\xa4t kaoottisina ja ovat \xc3\xa4\xc3\xa4rimm\xc3\xa4isen herkki\xc3\xa4 pienillekin muutoksille alkuolosuhteissa (perhosvaikutus). Esimerkkej\xc3\xa4 sellaisista j\xc3\xa4rjestelmist\xc3\xa4 tavataan ilmakeh\xc3\xa4n dynamiikasta, aurinkokunnasta, laattatektoniikassa, py\xc3\xb6rteisiss\xc3\xa4 nesteiss\xc3\xa4, taloudessa, populaation kasvussa ja l\xc3\xa4\xc3\xa4ketieteess\xc3\xa4._NEWLINE_Kaaosteorian mukaan todellisuus tulee ymm\xc3\xa4rt\xc3\xa4\xc3\xa4 dynaamiseksi, monimuotoiseksi ja ennustamattomaksi. Systeemin kaoottisuudelle on ominaista, ett\xc3\xa4 systeemin lopputulosta ei voida ennustaa systeemin alkutilasta. Olennaista kaaoksessa on s\xc3\xa4\xc3\xa4nn\xc3\xb6llisyyden puuttuminen siin\xc3\xa4 mieless\xc3\xa4 kuin se ilmenee klassisessa luonnontieteess\xc3\xa4: jaksoittaisina liikeratoina ja alkuehdoista riitt\xc3\xa4v\xc3\xa4ll\xc3\xa4 tarkkuudella ennustettavina lopputuloksina. _NEWLINE_Matemaattinen kaaos on t\xc3\xa4ysin deterministinen, ennalta m\xc3\xa4\xc3\xa4r\xc3\xa4tty. Yleisess\xc3\xa4 kielenk\xc3\xa4yt\xc3\xb6ss\xc3\xa4 kaaos ja kaaosteoria sekoitetaan usein t\xc3\xa4yteen "kaaokseen" tai "ep\xc3\xa4j\xc3\xa4rjestykseen", satunnaisuuteen, joka on ep\xc3\xa4lainalaisen j\xc3\xa4rjestelm\xc3\xa4n tulos. _NEWLINE_Matemaattisesti kaoottinen j\xc3\xa4rjestelm\xc3\xa4 voisi olla t\xc3\xa4ysin ennustettavissa, jos alkuarvot ja prosessi tunnettaisiin t\xc3\xa4ysin tarkkaan. K\xc3\xa4yt\xc3\xa4nn\xc3\xb6ss\xc3\xa4 alkuarvo- ja laskentatarkkuus rajoittaa_NEWLINE_ennustushorisonttia ja lyhyess\xc3\xa4 ajassa j\xc3\xa4rjestelm\xc3\xa4 tulee t\xc3\xa4ysin ennustamattomaksi.'